钦定古今图书集成/明伦汇编/氏族典/第319卷 > 《廖用贤尚友录》 > 丁大全
## 钦定古今图书集成/明伦汇编/氏族典/第319卷 > 《廖用贤尚友录》 > 丁大全

按《宋史丁大全传》：“大全，字子万，镇江人，面蓝色。嘉熙
二年，举进士，调萧山尉。大全为戚里婢婿，夤缘以取
宠，位佥书枢密院事，封丹阳郡侯，进同知枢密院事宝祐六年，拜参知政事。四月，拜右丞相，进封公。太学
生陈宗、刘黻、黄唯、陈宜中、林则祖等伏阙上书讼大
全。开庆元年罢相，以观文殿大学士判镇江府。监察”
御史饶虎臣论大全四罪，削其官。景定元年，诏守中
奉大夫致仕。臣僚咸乞远窜，诏送南康军居住。台臣
复以为言，移送南安军居住。明年，移窜贵州。又明年，
移置新州。太常少卿刘震孙缴奏，乞移徙海岛。四年
正月，将官毕迁护送，舟过藤州，挤之于水而死。